Predsjednik Obama objavljuje novu strategiju za Afghanistan
Ovo neće biti angažman koji traje bez rokova.Mi smo partneri afganistanske strane, mi obučavamo njihovu vojsku i policiju, tako da jedn
Sa svojim je planom predsjednik prije nekoliko dana upoznao najbliže saradnike i glavne vojne zapovjednike te izdao naredjenja za njegovo sprovodjenje. U središtu plana je slanje dodatnih tridesetak hiljada vojnika u Afganistan. No,glasnogovornik Bijele kuće je naglasio da američki angažman u Afganistanu nikako ne treba smatrati 'misijom bez kraja'. Predsjednik je novu strategiju za Afganistan razmatrao mjesecima. Danas će je, u govoru koji će prenositi televizija, predstaviti američkoj javnosti. Glasnogovornik Bijele kuće Robert Gibbs međutim niti jučer nije želio podrobnije govoriti o tome šta će tačno predsjednik reći u svom govoru u vojnoj akademiji West Point. On je samo napomenuo da poruka u vezi sa Afganistanom, u osnovi, ostaje ista. Glasnogovornik Bijele kuće nije želio definirati konkretne kriterije po kojima će se prosuđivati je li misija uspješna ili ne. Umjesto toga, rekao je, predsjednik će se u svom govoru fokusirati na aspekte misije koji se mogu postići. List New York Times navodi izvore bliske administraciji koji tvrde da će predsjednik Obama u svom govoru objaviti i takozvanu 'strategiju izlaska' iz Afganistana, za postupan završetak tamošnjeg sukoba. Ovo je kritizirao republikanski senator Jon Kyl. Glasnogovornik Bijele kuće Robert Gibbs odbacio je takve tvrdnje. Odbijanje vlade da prihvati politiku angažovanja vojske bez rokova, dodao je, samo po sebi niti ohrabruje Taliban, niti je prepreka saveznicima da u Afganistan pošalju dodatne snage. Robert Gibbs je, takodje, rekao da je predsjednik Obama ovih dana bio u direktnom kontaktu s više kolega iz savezničkih zemalja, te da će prije svog govora u akademiji West Point razgovarati s predsjednicima Afganistana i Pakistana.